શ્રાદ્ધ એટલે પિતૃઓને તૃપ્ત કરવાનો અને પિતૃઓને શાંતિ આપી તેમનાં આશીર્વાદ મેળવવાનો સમય સામાન્ય રીતે આપણે એ વાત તો જાણીએ જ છીએ કે વ્યક્તિના મૃત્યુના દિવસે જે તિથિ હોય છે તે જ તિથિના દિવસે તેનું શ્રાદ્ધ કરવામાં આવે છે. પણ શું તમે તે વાત જાણો છો કે ચૌદસના દિવસે મૃત્યુ પામેલી વ્યક્તિનું શ્રાદ્ધ ચૌદસના દિવસે નથી કરાતું. હા, ચૌદસના દિવસે મૃત્યુ પામેલી વ્યક્તિનું શ્રાદ્ધ ચૌદસ પછીના દિવસે એટલે કે અમાસના દિવસે જ કરવામાં આવે છે. ચૌદસના દિવસે માત્ર હત્યા, એક્સિડેન્ટ, અપ્રાકૃતિક રીતે મૃત્યુ પામેલી વ્યક્તિઓનું શ્રાદ્ધ કરવામાં આવે છે, પછી તેમનું મૃત્યુ ગમે તે તિથિએ થયું હોય.